Diari Oficial de la Generalitat Valenciana


Sumari del DOGV 8056, del 06-06-2017 (2017/4884)

CORRECCIÓ d'errades de l'Ordre 6/2015, de 9 de setembre, de la Conselleria d'Educació, Investigació, Cultura i Esport, per la qual s'aproven les bases reguladores i es convoquen ajudes per a la promoció de la investigació científica, el desenvolupament tecnològic i la innovació a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/09/09/6/corrigendum/40117565/dof/vci/html**

### Dades del document

Número de DOGV
:   8056

Data del DOGV
:   06-06-2017

Secció del DOGV
:   I. DISPOSICIONS GENERALS

Número del document
:   2017/4884


Data del document
:   31-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de l'Ordre 6/2015, de 9 de setembre, de la Conselleria d'Educació, Investigació, Cultura i Esport, per la qual s'aproven les bases reguladores i es convoquen ajudes per a la promoció de la investigació científica, el desenvolupament tecnològic i la innovació a la Comunitat Valenciana. [2017/4884]  
Per Ordre 6/2015, de 9 de setembre, de la Conselleria d'Educació, Investigació, Cultura i Esport (DOGV 7615, 15.09.2015), es van aprovar les bases i es van convocar per a l'exercici 2016 subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana, i per haver-se detectat errors materials i a fi d'adequar-lo a la disposició addicional única d'aquesta es proposa la seua correcció en els termes següents:  
  
  
En l'annex I, Normes generals de procediment d'aplicació a tots els annexos d'aquesta ordre, en la base 9.2, Obligacions de les persones beneficiàries, apartat k,  
  
On diu:  
«La resolució d'adjudicació suposa l'acceptació expressa per part dels beneficiaris de les ajudes i beques, a ser inclosos en la llista pública que recull l'article 7, apartat 2, lletra d), del Reglament (CE) 1828/2006, de la Comissió, de 8 de desembre»;  
Ha de dir:  
«Als efectes de difusió pública, en les ajudes recollides en els annexos II, III i V d'aquesta ordre, per estar cofinançades pel Fons Social Europeu, el beneficiari estarà subjecte a les normes d'informació i publicitat que estableix el Reglament (UE) 1303/2013, del Parlament Europeu i del Consell, de 17 de desembre de 2013».  
En l'annex II, Ajudes per a la contractació de personal investigador en formació de caràcter predoctoral, en la base 1, Objecte,  
  
On diu:  
«L'objecte de la present convocatòria és la concessió d'ajudes dirigides a la contractació, pels centres d'investigació, de personal investigador en formació de caràcter predoctoral»;  
Ha de dir:  
«L'objecte de la present convocatòria és la concessió d'ajudes dirigides a la contractació, pels centres d'investigació, de personal investigador en formació de caràcter predoctoral, les quals es troben incloses en el Programa operatiu del Fons Social Europeu 2014-2020 de la Comunitat Valenciana».  
En l'annex III, Beques per a estades de contractats predoctorals en centres d'investigació fora de la Comunitat Valenciana, en la base 1, Objecte,  
  
On diu:  
«L'objecte d'aquesta convocatòria és la concessió de beques per a estades de personal investigador en formació predoctoral, en centres d'investigació de fora de la Comunitat Valenciana i que tinguen com a objectiu l'adquisició de noves tècniques, l'accés a instal·lacions científiques, la consulta de fons bibliogràfics o documentals o altres activitats significatives en el context del projecte de tesi de la persona beneficiària, i que contribuïsquen a la seua formació científica i tècnica»;  
Ha de dir:  
«L'objecte d'aquesta convocatòria és la concessió de beques per a estades de personal investigador en formació predoctoral, en centre d'investigació fora de la Comunitat Valenciana i que tinguen com a objectiu l'adquisició de noves tècniques, l'accés a instal·lacions científiques, la consulta de fons bibliogràfics o documentals o altres activitats significatives en el context del projecte de tesi de la persona beneficiària, i que contribuïsquen a la seua formació científica i tècnica, les quals es troben incloses en el Programa operatiu del Fons Social Europeu 2014-2020 de la Comunitat Valenciana».  
  
  
En l'annex V, Ajudes per a la contractació de personal investigador en formació en fase postdoctoral, en la base 1, Objecte,  
  
On diu:  
«L'objecte d'aquesta convocatòria és la concessió d'ajudes per a completar la formació de personal investigador doctor que vulga desenvolupar un projecte d'investigació en col·laboració amb una universitat o centre d'investigació de prestigi internacional fora de la Comunitat Valenciana»;  
Ha de dir:  
«L'objecte d'aquesta convocatòria és la concessió d'ajudes per a completar la formació de personal investigador doctor que vulga desenvolupar un projecte d'investigació en col·laboració amb una universitat o un centre d'investigació de prestigi internacional fora de la Comunitat Valenciana, les quals es troben incloses en el Programa operatiu del Fons Social Europeu 2014-2020 de la Comunitat Valenciana».  
  
València, 31 de maig de 2017. El conseller d'Educació, Investigació, Cultura i Esport: Vicent Marzà Ibáñez.


Còpia Permalink ELI